తెలంగాణలో మహిళా తహసీల్దార్ దారుణహత్య WATCH LIVE TV
అరుంధతీ భట్టాచార్య రీఎంట్రీ...?
బ్యాంకింగ్ రంగంలోకి... అరుంధతీ భట్టాచార్య మళ్లీ... రానున్నారా... అంటే.. అవుననే సమాధానం వినిపిస్తోంది. స్టేట్ బ్యాంక్ ఆఫ్ ఇండియాలో ఆఫీసర్‌గా ప్రారంభమైన ఆమె ప్రస్థానం... ఛైర్మన్ స్థాయికి చేరింది. దాదాపు 40 ఏళ్లపాటు ఆమె సేవలను ఎస్‌బీఐ వినియోగించుకుంది.
TNN | Updated:
Mar 30, 2018, 07:35PM IST
బ్యాంకింగ్ రంగంలోకి... అరుంధతీ భట్టాచార్య మళ్లీ... రానున్నారా... అంటే.. అవుననే సమాధానం వినిపిస్తోంది. స్టేట్ బ్యాంక్ ఆఫ్ ఇండియాలో ఆఫీసర్‌గా ప్రారంభమైన ఆమె ప్రస్థానం... ఛైర్మన్ స్థాయికి చేరింది. దాదాపు 40 ఏళ్లపాటు ఆమె సేవలను ఎస్‌బీఐ వినియోగించుకుంది. కొద్ది నెలల క్రితమే... ఆమె పదవీ విరమణ పొందిన సంగతి తెలిసిందే. అయితే ఆమెకున్న అనుభవాన్ని... తిరిగి వినియోగించుకునే దిశగా... కేంద్ర ప్రభుత్వం సమాలోచనలు చేస్తోంది. ' బ్యాంక్స్ బోర్డు బ్యూరో ' (బీబీబీ) చైర్మన్‌గా అరుంధతీ భట్టాచార్యను నియమించే అవకాశముంది.
ప్రస్తుతం బీబీబీ చైర్మన్‌గా వినోద్ రాయ్‌ వ్యవహరిస్తున్నారు. అయితే తదుపరి చైర్మన్‌ను ఎంపిక చేసే ప్రక్రియను కేంద్ర ప్రభుత్వం ఇప్పటికే ప్రారంభించింది. ఈ పదవికి ఎంపికచేసే వ్యక్తిపై కేంద్ర క్యాబినెట్ నియామకాల కమిటీ త్వరలోనే నిర్ణయం తీసుకునే అవకాశముంది. ప్రభుత్వరంగ బ్యాంకుల పాలనా వ్యవహారాలను మెరుగుపర్చేందుకు.... 2016లో 'బ్యాంక్స్ బోర్డు బ్యూరో'ను ఏర్పాటు చేసిన సంగతి తెలిసిందే. అప్పటి నుంచి వినోద్ రాయ్ ఛైర్మన్‌గా విధులు నిర్వహిస్తున్నారు. దీని ప్రధాన కార్యాలయం ముంబయిలో ఉంది.